recursal/SuperWikiNEXT-32B huggingface dataset:
**Kirirom Milli Parkı** (khm. ឧទ្យានជាតិព្រះសុរាម្រិតកុសុមៈគិរីរម្យ) — Kambocada yerləşən milli park. Milli parkın böyük hissəsi Kambocanın Kamponq Speu bölgəsinin Pnom Sruoç rayonunda yerləşir, az qismi isə Koh Konq bölgəsindədir.

Əfsanə
------

"Kirirom" sözünün mənası "Xoşbəxt Dağ" deməkdir. Bu ad 1930-cu illərdə Kral Monivonq tərəfindən verilmişdir. Bu bölgənin keçmiş adı Pnom Vorvonq Sorvonq idi və bu ad iki eyni adlı təpədən götürülmüşdür. Kamboca əfsanəsinə görə Vorvonq və Sorvonq iki qəhrəman və ziyalı qardaş idilər.

Haqqında
--------

Milli park Kardamon dağlarını əhatə edir. Milli park paytaxt Pnompendən 112 km uzaqlıqdadır.
Dəniz səviyyəsindən 675 m hündürlükdə yerləşən milli park Kambocanın ilk milli parkıdır. Burada bir çox turistik cığır, şəlalə, göl yerləşir və bir zamanlar kxmerlər tərəfindən sığınacaq kimi istifadə olunmuşdur.

İstinadlar
----------

1. ↑  ISBN 9789812584854

Xarici keçidlər
---------------

* Protectedplanet-də məlumat Arxivləşdirilib 2016-03-03 at the Wayback Machine

| ⛭**Kamboca milli parkları** |
| --- |
| Botum Sakor Milli Parkı  • Kep Milli Parkı  • Kirirom Milli Parkı  • Pnom Kulen Milli Parkı  • Prih Monivonq Milli Parkı  • Ream Milli Parkı  • Viraçey Milli Parkı |
| **Commons page Vikianbar kateqoriyası** •
**Category Kateqoriya** |
**İliya Vladimiri Abuladze** (*gürc.* ილია აბულაძე; 24 noyabr 1901, Zeda Sakara[d] – 9 oktyabr 1968, Tbilisi) — gürcü tarixçisi, dilçisi və alimi. Filologiya elmləri namizədi (1938), professor (1947) və Gürcüstan Milli Elmlər Akademiyasının müxbir üzvü (1950) olmuşdur.

Həyatı
------

1901-ci ildə Gürcüstanın qərbindəki tarixi İmereti bölgəsindəki Zeda Sakara kəndində doğulmuşdur. Burada ikisinifli məktəbi bitirdikdən sonra 1921-ci ildə Kutaisi Oğlanlar Gimnaziyasını da birinciliklə bitirib universitet həyatına başlamışdır. 1927-ci ildə Tbilisi Dövlət Universitetindən məzun olduqdan zonra 1932-ci ildə akademik fəaliyyətə keçid etmişdi.

Qədim gürcü tarixi və erməni-gürcü dilləri arasındakı əlaqələrin tədqiqatçısı olan Abuladze araşdırmaları zamanı 28 sentyabr 1937-ci ildə Matenadaranda Alban əlifbasının yenidən kəşfinə gətirib çıxaracaq 7117 nömrəli əlyazmanın tapması ilə məşhurdur. 1950-ci ildə Gürcüstan Milli Elmlər Akademiyasının müxbir üzvü seçilən alim 1958-ci ildə Gürcüstan Milli Əlyazmalar Mərkəzinin əsasını qoymuşdur. 1938-1968-ci illərdə Tbilisi Dövlət Universitetində professor kimi işləmişdir. 1961-ci ildə Əməkdar Elm İşçisi adını almışdır.

100-dən çox kitabın müəllifidir. 1968-ci ildə vəfat edərək alimlər və yazarların ənənəvi basdırıldığı Didube panteonunda dəfn edilmişdir. *Qədim Gürcü dilinin lüğəti* (*gürc.* ძველი ქართული ენის ლექსიკონი) kitabı ölümündən sonra, 1973-cü ildə dərc edilib.

İstinadlar
----------

1. ↑  Gürcüstan Parlamant Kitabxanası - İliya Abuladze (bioqrafiya)
2. ↑  "Zaza Aleksidze - A Breakthrough in the Script of Caucasian Albany". 2020-02-03 tarixində orijinalından arxivləşdirilib. İstifadə tarixi: 2020-12-22.
3. ↑  Rapp, Stephen H. (2003), *Studies In Medieval Georgian Historiography: Early Texts And Eurasian Contexts*, səh. 16. Peeters Bvba ISBN 90-429-1318-5

|  |  |
| --- | --- |
|  Bu şablona bax   Lüğətlər və ensiklopediyalar | Pravoslav · Prabook |
| Şəcərə və nekropolistika | Find a Grave |
| 

| Normativ yoxlama |
| --- |
| BNF: 161803897 · GND: 10350818X · ISNI: 0000 0000 7688 6451 · LCCN: n78033609 · NTA: 07425765X · SUDOC: 179009575 · VIAF: 29946457 · WorldCat VIAF: 29946457 |

 |
**Nominalizm** (*lat.* nominalis — adlara məxsus, *nomen* — ad sözündən) — "heyvan" - "duyğu" kimi anlayışların adlarının ayrılmaz varlıqların adları deyil, ümumi adlar (universallar), əvəzinə xüsusi adların əvəz edilə biləcəyi bir növ dəyişənlər olduğu fəlsəfi doktrin (məsələn, ümumi ad əvəzinə) şəxs "-" Peter "," Paul "," Anna "," Maria "və s. adları).

Başqa sözlə, nominalistlər üçün tənqid mövzusu ümumi adların yalnız bir şeylər sinfinə deyil, eyni zamanda bu sinifdən hər ayrı şeyə ayrı-ayrılıqda tətbiq edilməsidir.

Buradan "insan" kimi ümumi adlarla ifadə olunan anlayışların müstəqil bir bütövlük kimi deyil, ayrı bir anlayışlar (spesifik insanlar), yəni mücərrədlik, zehni imic kimi toplanması başa düşülür.

Universitetlər, nominalizmə görə, bir varlığın (sxolastik realizm üçün) və ya bir konsepsiyanın (konseptualizm üçün) deyil, adların adlarıdır: "... canlı varlıq, daş, ruh və ya başqa bir şey deyiriksə bir insan və ya bir daş universal olduğu kimi deyil, yalnız uyğun sözlərin (canlı varlıq, daş və s.) ümumbəşəri, yəni çox şey üçün ortaq adlar olduğu şəkildə başa düşülməlidir: bu şeylərə uyğun fikirlər (konsepsiya) ağlımızda yalnız müxtəlif canlıların və başqa şeylərin görüntüləri və xəyalları (*imagines et phantasmata*)"

Tarixi
------

Həmçinin bax
------------

* Vilyam Okkam
* Okkam ülgücü

İstinadlar
----------

1. ↑  Гоббс Т. Избр. произведения, т. 1, М. 1964, с. 66

Xarici keçidlər
---------------

|  |  |
| --- | --- |
|  Bu şablona bax   Lüğətlər və ensiklopediyalar | Böyük katalan · Böyük katalan · Britannica (onlayn) · Catholic (1997—…) · Universalis · Universalis |
| Normativ yoxlama | BNF: 11936585h · LCCN: sh85092210 · Microsoft: 193308744 · NDL: 00574449 · NKC: ph123311 |
**İlita Daurova** (*rus.* Или́та Кири́лловна Да́урова) — Sovet pilotu. İkinci Dünya müharibəsinin Şərq cəbhəsində döyüşmüşdür. İlk osetin qadın pilot kimi tanınır.

Həyatı
------

İlita Daurova 26 dekabr 1919-cu ildə Hussar Lamardon kəndində anadan olub. Uşaqlıqdan hərbi sahə ilə maraqlanan İlita Daurova on yaşında olarkən silah istifadə etməyi öyrənmiş və bir neçə dəfə ayı ovlamışdır. İbtidai məktəbi bitirdikdən sonra Stalin kolxozunda işləmiş, sonradan isə kolxoz sədri olmuşdur. Kolxozdan sonra XTNS-da işləməyə başlamışdır.

1934-cü ildə Komsomol üzvlərindən biri kimi "Artek"ə göndərildi. Burada döyüş təyyarəsi pilotu Hariton Salamov ilə tanış oldu və ona pilot olmaq istədiyini bildirdi.

1939-cu ildə İlita Daurova Moskva Sosial Kənd Təsərrüfatı Akademiyasına hazırlıq kurslarına göndərildi. Burada uçuş klubuna qoşuldu. Təhsilini başa vurduqdan sonra Xarkov Aviasiya Məktəbinə daxil oldu və SSRİ-nin paraşütlə tullanma ustası oldu.

1941-ci ildə məktəbdə tanış olduğu Xaritano Salamovla birlikdə evlənməyə qərar verdilər. Toy milli adət-ənənələrə uyğun təşkil edildi. Lakin müharibə başladığı üçün toyun iki günü baş tutmadı. Müharibədə iştirak edən Xaritano Salamov, 1941-ci ildə Sevastopol yaxınlarında itkin düşdü və bir daha geri qayıtmadı.

İlita Daurova ilk döyüşünə Tuapse yaxınlığında girdi. Po-2 döyüş təyyarəsinin pilotu olaraq Krım və Azov bölgələrində müxtəlif tapşırıqları yerinə yetirmişdir. Bu dövrdə İlita Daurovanın təyyarəsi dənizin üstündən uçarkən vurulsa da, İlita Daurova müvəffəqiyyətlə döyüş təyyarəsini tərk edə bildi. Sovet sualtı qayıqları ona sudan çıxmağa kömək etdilər.

Azərbaycanda işlədiyi dövrdə ağciyər iltihabına tutuldu. Daha sonra 7-ci Dəniz Briqadasının 3-cü Dəniz Alayına təyin edildi və bu dövrdə başından xəsarət aldı. Aylarla davam edən müalicədən sonra tərxis edildi və 1944-cü ildə Şimali Osetiyaya qayıtdı. 1957-ci ildə məktəbəqədər təhsil müəssisəsinin müdiri olaraq işə başladı.

1979-cu ildə Moskvaya köçdü. 1 noyabr 1999-cu ildə vəfat etdi. Məzarı Vladiqafqazdır.

Ölümündən sonra
---------------

Şimali Osetiyanın Farn və Kambileyevskoye kəndlərindəki bəzi küçələrə İlita Daurovanın adı verilmişdir. Onun haqqında bir çox məqalələr yazılmışdır. Yazar Toturbek Çatıyev "Havada Osetiya" (oset. Уæлдæфы ирон чызг) adlı kitabını İlita Daurovadan ilhamlanaraq yazmışdır.

İstinadlar
----------

1. 1 2 3 4 5 6  "Осетины - Даурова Илита Arxivləşdirilib 2016-01-03 at the Wayback Machine". *ossetians.com*. İstifadə tarixi: 22 oktyabr 2020.
2. 1 2  *ГТРК Алания.* 03.02.2017 Фыдыбаста хъахъхъанджыта (сюжет о Харитоне Саламове, его невесте Илите и сестре Софии) Arxivləşdirilib 2020-10-26 at the Wayback Machine (19 aprel 2017). İstifadə tarixi: 17 may 2019.
3. ↑  *Джатиев Т. И.* Дика. — Советская Россия, 1978. — 207 с.
4. ↑  "Ибрагим ХАЕВ: «Люблю наш город, нашу республику, каждый ее уголок»" Arxivləşdirilib 2019-05-17 at the Wayback Machine. *Алания Time* (en). 28 Mart 2019. İstifadə tarixi: 22 oktyabr 2020.
5. ↑  Catiyev, Toturbek (1971). *Уæлдæфы ирон чызг. Фæцæуын атакæйы : уацаутæ*. Vladikavkaz. s. 265.
**Non bis in idem** (*lat.* *Eyni hüquq pozuntusuna görə iki dəfə cəza ola bilməz*) — bu prinsipin mənasına görə əvvəllər törətdiyi cinayətə görə məhkum edilmiş şəxsin həmin cinayətə görə təkrarən məhkum edilməsi qadağan edilir. Prinsip Roma mülki hüququnda formalaşmışdır. Lakin mahiyyət etibarilə ümumi hüquqda formalaşmış double jeopardy *(autrefois acquit)* konsepsiyası ilə eyniyyət təşkil edir.

Mülki və siyasi hüquqlar haqqında Beynəlxalq Pakt double jeopardy vəziyyətindən azad olmaq hüququna təminat verir, lakin bu, iki dövlət tərəfindən həyata keçirilən təqiblərə şamil edilmir (əgər müvafiq ekstradisiya müqaviləsi bunu qadağan etmirsə). Beynəlxalq Cinayət Məhkəməsinin Roma Statutu *non bis in idem* prinsipinin fərqli formasını təsbit edir.

Roma Statutu və *ad hoc* BMT tribunalları
-----------------------------------------

Beynəlxalq Cinayət Məhkəməsini (BCM) yaradan Roma Statutu müəyyən edir ki, *non bis in idem* prinsipinin, xüsusilə də Avropa dövlətüstü hüququ ilə müqayisədə xüsusi mənası var. BCM-nin yurisdiksiyası milli qanunvericiliyi tamamlayır və Roma Statutunun 20-ci maddəsi müəyyən edir ki, prinsip ümumi mənada qalsa belə, əgər dövlətüstü məhkəmənin yurisdiksiyasının mövcudluğu kifayət etməzsə, nəzərə alına bilməz. YBCT Nizamnaməsinin 10-cu maddəsi və RBCT Nizamnaməsinin 9-cu maddəsinə görə müvafiq prinsip əsasən *ad hoc* tribunalının hökmlərinin yerli məhkəmələrdən "daha güclü" olduğunu aydınlaşdırmaq üçün tətbiq edilə bilər.

Başqa sözlə, əgər beynəlxalq məhkəmələr eyni cinayətlərə görə artıq cəza müəyyən etmişdirsə, milli məhkəmələr beynəlxalq məhkəmənin yurisdiksiyasında olan cinayətlər üzrə cavabdehlərə qarşı tədbir görə bilməz. Lakin YBCT və RBCT aşağıdakı hallar olduğu təqdirdə milli məhkəmələr tərəfindən artıq mühakimə olunmuş cinayətkarları mühakimə edə bilər:

* verilmiş cəza cinayətin "adi" cinayət olduğunu müəyyən edərsə;
* milli məhkəmə prosesi müstəqil və qərəzsiz olmamış, təqsirləndirilən şəxsi beynəlxalq cinayət məsuliyyətindən qorumaq məqsədi daşımış və ya işin istintaqı lazımi səylə aparılmamışdırsa.

Həmçinin bax
------------

* Ekstradisiya
* Latın hüquq terminlərinin siyahısı

İstinadlar
----------

1. ↑  "Azərbaycan Respublikası Cinayət Məcəlləsinin 177-ci maddəsinin Qeyd hissəsinin 3-cü bəndinin şərh edilməsi haqqında AZƏRBAYCAN RESPUBLIKASI KONSTITUSIYA MƏHKƏMƏSI PLENUMUNUN QƏRARI". 2018-11-28 tarixində orijinalından arxivləşdirilib. İstifadə tarixi: 2018-11-22.
2. ↑  *Buckland, W.W.* A Text-book of Roman Law from Augustus to Justinian (3). Cambridge: Cambridge UP. 1963. 695–6.
3. ↑  For example, see A.P. v Italy, UN HRC CCPR/C/31/D/204/1986
4. ↑  "[[Lətif Hüseynov|L.H.Hüseynov]]. BEYNƏLXALQ HÜQUQ. Dərslik" (PDF). 2018-12-22 tarixində orijinalından (PDF) arxivləşdirilib. İstifadə tarixi: 2018-12-17.
5. ↑   Yuqoslaviya Tribunalı Nizamnaməsinin 10-cu maddəsi və Beynəlxalq Cinayət Məhkəməsi Statutunun 17-ci maddəsi
**Siderit – Fe [CO3]** — triqonal sinqoniya. Rast gəlmə tezliyi şkalası: tez-tez rast gələn.

Növ müxtəliflikləri
-------------------

Mn - (oliqonit),  Mg- (sideroplezit), Ca- (siderodot), Co- (kobalt-oliqonit) saxlayan sideritlər.

Xassələri
---------

Rəng – bej, sarımtıl-boz, sarımtıl-qonur, qonur, qəhvəyi; Mineralın cizgisinin rəngi –ağ, sarımtıl; Parıltı – şüşə, ayrılma müstəvi-lərində–sədəfi, sıx kütlələrdə–tutqun; Şəffaflıq – şəffafdan qeyri-şəffafadək; Sıxlıq – 3,7-4,0; Sərtlik – 4-4,5; Kövrəkdir; Ayrılma – {1011} üzrə mükəmməl; Sınıqlar – pilləli; Lüminessensiya – limonu-sarı; Morfologiya – kristallar: nadir rast gəlir; çox vaxt əyilmiş üzlərlə səciyyələnən romboedrik, lövhəvarı, skalenoedrik; İkiləşmə: {0112} üzrə polisintetik və {0001} üzrə; Mineral aqreqatları: bütöv dənəvər, sıx torpaqvari kütlələr, sferolitlər, böyrəkvarı əmələgəlmələr, konkresiyalar, oolitlər, bəzən druzalar.

Mənşəyi və yayılması
--------------------

Hidrotermal sideritə filiz mineralları ilə birlikdə, adətən, polimetal, bəzən isə qalay- volfram yataqlarında rast gəlinir. Həmçinin əhəngdaşı, dolomit və karbonatların əvəz olunması ilə əlaqədar olaraq yaranan metasomatik kütlələr təşkil edir. Bəzən siderit peqmatitlərdə, bazaltların boşluq və çatlarında müşahidə olunur. Sedimentogen siderit dəniz hövzələrinin laqun və körfəzlərində və hövzələrin dərinliyi az olan hissələrində lay və konkresiyalar şəklində əmələ gəlir. Əhəngli-gilli çöküntülərdə, çökmə dəmir filizlərində və b. qeyd edilir. Metamorfirmə uğramış dəmir yataqlarında və metamorfik süxurlarda da rast gəlir. Birlikdə rast gəldiyi minerallar: qalenit, sfalerit, xalkopirit, maqnetit, hematit, ankerit, xlorit və b. Mineralın tapıldığı yerlər: Yorkşir (Böyük Britaniya); Ersberq (Avstriya); Radon (Polşa); Biskay körfəzinin sahilləri (İspaniya); Ayzern (Almaniya); Bakalski və Alapayevski yataqları, Kursk maqnit anomaliyası, Şimali Qafqaz (Rusiya), Rensilvaniya, İllinoys, Kentukki, Virciniya ştatları (ABŞ) və b. Azərbaycanda Böyük Qafqazın cənub yamacının gil şistlərində, bəzi kolçedan və polimetal yataqlarında və filiz təzahürlərində (Mehmana qrupu, Filizçay, Katex, Katsdağ, Ağdərə, Əsrikçay və b.) aşkar edilmişdir.

Tətbiqi
-------

Mühüm Fe mənbəyidir.

İstinadlar
----------

Mənbə
-----

* Azərbaycan mineralları. Bakı: Nafta-Press, 2004.

Xarici keçidlər
---------------

|  |  |
| --- | --- |
|  Bu şablona bax   Lüğətlər və ensiklopediyalar | Böyük norveç · Böyük norveç · Böyük rus · Britannica (onlayn) |
| Normativ yoxlama | Microsoft: 2778572594 |

* THE MINERAL SIDERITE
**İlikliqaya yaşayış yеri** — Ordubad rayonunun Tivi kəndi ərazisində, kənddən şərqdə, Dəmyələr nеkrоpоlundan qərbdə, qumluq ərazidə yеrləşir. Abidənin yеrləşdiyi yеr хalq arasında «Bənövşə qumluğu» adı ilə tanınır.

Yaşayış yеrində aparılan arхеоlоji araşdırma zamanı müəyyən оlunmuşdur ki, buradakı yaşayış еvlərinin çохu dağılmışdır. Оnların yеrində daş yığınları, tоrpaq qarışıq təpəciklər, üzərini оtlar örtən dördkünc fоrmalı çalalar qalmışdır. Abidədəki yaşayış binalarının bir qismi оvalvari fоrmalı təpənin üzərindəki düzənlik ərazidə salınmış, bir qismi isə dərənin qırağında, bulağın yanında tikilmişdir. Yaşayış yеrinin sahəsi 2 hеktardan artıqdır. Оrada mədəni təbəqə çох az miqdarda (0, 5-1m qalınlığında) saхlan-mışdır. Mədəni təbəqə kül qarışıq tоrpaq laylarından ibarətdir. Abidədən əldə olunmuş arxeoloji materiallar Sоn Tunc-Еrkən Dəmir dövrünə aid bоz və çəhrayı rəngli kеramika məmulatlarından (küpə, kasa, çölmək və b. tipli gil qablar), daş əmək alətlərindən (dən daşı, sürtgəc, dəstə) ibarətdir. Abidə e.əII minilliyin sonu-I minilliyə aiddir. .

İstinadlar
----------

1. ↑  Xəlilov T.F. Son Tunc-Erkən Dəmir dövründə Naxçıvanın əkinçi-maldar tayfalarının mədəniyyəti. Bakı: Elm və Təhsil, 2013, 200 s.
**Vitor Belfort** (1 aprel 1977, Rio-de-Janeyro) — Braziliyanı ağır çəkidə UFC-də təmsil edən məşhur idman ustalarından biri.

Həyatı
------

Rio-de Janero şəhərində dünyaya gələn Vitor uşağlığdan Qreysi ailəsinin nümayəndəsi və məşhur ciu-citsu ustası Karlos Qreysinin başçılığı altında adı çəkilən idman növü ilə məşğul olmağa başlamışdır.Beləlilklə ciu-citsu idman növü ilə məşğul olan Vitor qara kəmər,Cüdoda qara kəmər,Şotokan idman növündədə qara kəmər ustası olmuşdur.Həyat yoldaşı Prado Coana,tanınşım tələbəsi Sezar Fereiradır.

9 Yanvar 2004-də Vitorun bacısı Priskila Belfort itkin düşdü və qohumlar onun haqqında heç bir informasiya almadı.2007-inci ilin avqust ayında Paiva adlı qadın Priscilanın oğurlanmasında iştirak etməsi barədə etiraf etdi,lakin onun harada necə şəraitdə saxlandığı barədə məlumatı olmadığın və onun tapılması üçün 3 milyon dollar istənildiyini söylədi .Braziliya polis orqanlarının axtarışı nəticəsində Priscilanın orqanlarının bir ağacın budağına taxılmış vəziyyətdə tapıldı və buna görə 3 nəfər mafiayaya bağlılığı olan şəxs saxlanıldı. 
Hələdə Belfort ailəsi buna inanmır və onun haralardasa sağ olub yaşamağı barədə ümid edirlər.Vitor Belfort uzun müddət keçməsinə baxmayaraq bacısının adını daşıyan saytda onun tapılması barədə yazışmalar edir.

İstinadlar
----------
**Luiza Flek,** həmçinin **Luiza Kolm** və ya **Luiza Kolm-Flek** kimi tanınır. Uşaqlıq adı **Luiza Velte** idi (*alm.* Luise Fleck‎; 1 avqust 1873, Vyana — 15 mart 1950, Vyana) — Avstriya kinorejissoru. Dünyanın ilk qadın-rejisorlarından biri hesab olunur (Alisa Qi-Blaşedən sonra).

Bioqrafiyası
------------

Luiza Vyanada anadan olub. Atası - Louis Velte, XIX əsrin əvvəllərində Avstriyada məskunlaşmış Lion şəhərindən olan panoptikan sahibi idi. Uşaq ikən atasına işində kömək edir, kassada işləyirdi.

1910-cu ilin yanvarında Luiza ilk əri Anton Kolm və operator Yakob Flek və qardaşı Claudius ilə birlikdə **Erste österreichische Kinofilms-Industrie** kino şirkətini qurdular. Bu şirkət Luizanın atası da daxil olmaqla bir sıra insanların maliyyə dəstəyi ilə Avstriyada yaradılan ilk kino şirkəti idi. Bir il sonra **Österreichisch-Ungarische Kinoindustrie GmbH** adlandırıldı. 1911-ci ilin sonunda böyük bir maliyyə dəyişikliklərindən sonra **Wiener Kunstfilm-Industrie** adlandırıldı.

Şirkətin əsas məhsulları Vyana və Avstriya-Macarıstan İmperiyasının digər yerlərində hazırlanmış qısa sənədli filmlər idi. Şirkət güclü rəqabətlə qarşılaşdı. Çünki Avstriya bazarında çox böyük fransız film şirkətİ fəaliyyət göstərirdi. Fransız şirkətləri Birinci Dünya Müharibəsinin başlanğıcında Avstriyadan qovuldu, ancaq çox varlı Avstriya film şirkəti **Sascha-Filmin** gəlməsi ilə rəqabət zəifləmədi.

1918-ci ildə Avstriyanın siyasi süqutundan sonra Wiener Kunstfilm-Industrie şirkəti iflas etdi. Lakin 1919-cu ildə Luiza Flekin ilk əri **Vita-Film** adlı şirkəti yarada bildi. Dərhal yeni kinostudiyaların inşasına başlanıldı. 1922-ci ildə maliyyə havadarları ilə ciddi fikir ayrılıqları nəticəsində Anton, Luiza və Yacob FleK Vita-Film ilə əlaqələrini kəsdilər. Anton həmin il öldü. Luiza və Flek 1924-cü ildə evləndilər və 1926-cı ildə Berlinə köçdülər.

İstinadlar
----------

1. 1 2  *Bibliothèque nationale de France* BnF identifikatoru (fr.): açıq məlumat platforması. 2011.
2. 1 2  Luise Fleck // filmportal.de. 2005.
3. 1 2  *Gadzinski A.* Louise Kolm // KALLIOPE Austria (alm.): Frauen in Gesellschaft, Kultur und Wissenschaft. Wien: Bundesministerium für Europa, Integration und Äußeres, 2015. S. 105. ISBN 978-3-9503655-5-9
4. ↑  possibly on the site of Wiener Kunstfilm’s studios, the exact location of in Mauer has never been fully established; the Rosenhügel Film Studios are still in operation today
5. ↑  Vita-Film went bankrupt in 1925
**Manora qalası** — **Debal qalası** kimi də tanınır; Talpur sülaləsi tərəfindən 1797-ci ildə Karaçi limanının mühafizəsi məqsədi ilə tikilən qala.

Haqqında
--------

Kəraçi limanının mühafizəsi məqsədi ilə inşa edilib. Manora çox da böyük olmayan yarımadadır. Sahəsi 2,5 km²-dir. Karaçi limanından cənubda yerləşir.

Bu qala 1839-cu ildə ingilislər tərəfindən ələ keçirilir və bununla da Karaçi ingilislərin nəzarəti altına düşür. Manora qalası Talpur sülaləsi tərəfindən 1797-ci ildə limanın mühafizəsi məqsədi ilə tikilib.

Bu liman vasitəsi ilə Oman və Bəhreynlə ticarət əlaqələri saxlanılırdı. Qala 90–110 fut hündürlükdə qaya üzərində tikilib, kiçik məscidi və dairəvi qülləsi də var idi. Qaladan Karaçi limanını təhdid edən və XIX əsrin əvvələrində ona hücumlar edən Qasimi piratlarına qarşı qorunmaq məqsədi ilə istifadə edilib.

Ost-Hind şirkəti Fars körfəzi üzərində nəzarətə yiyələnmək üçün piratları bəhanə edərək bu qalaya hücum etmişdir. 1839-cu il 1 fevral tarixində "Vellesli" Britaniya gəmisi Manora adasına lövbər atdı. 3 fevralda qalaya atəş açıldı. Britaniya qoşunları qalaya hücum edəndə məlum oldu ki, qalanı 4–5 nəfər qoruyur və onların da silahı yox idi ki, cavab atəşi açsınlar. Buna görə qala asanlıqla ələ keçirildi və Karaçi ingilislər tərəfindən işğal edildi. Qala ələ keçirldikdən sonra Karaçi limanının kapitanının iqamətgahı kimi istifadə edildi. 1865-ci ildə qalada Müqəddəs Paul kilsəsi tikildi. 1888-ci ildə köhnə qalanın böyük hissəsi bərpa edildi və oradakı qüvvələr möhkəmləndirildi. 1889-cu ildə ingilislər tərəfindən Karaçi limanına yaxınlaşan gəmilərə kömək məqsədi ilə mayak tikildi. 1947-ci ildə Pakistan müstəqillik əldə etdikdən sonra Manora qalası hərbi-dəmiz qüvvələrinin əsas bazasına çevrildi. Həmin vxtdan etibarən Manora adası hərbi şəhərcik kimi istifadə edilir. Bu adadan 250 km aralıda Ormarda Cinnə hərbi-dəniz bazasının açılışı ilə Manor qalasındakı hərbi-dəniz gəmilərinin yarısı oradan Cinnəyə köçürüldü. Manora — Debal qalası hazırda Pakistan dəniz piyadalarının əsas qərargahı kimi bu gün xidmət göstərir.

Qalereya
--------

* Debal qalasıDebal qalası
* Debal qalasında qədim silahlarDebal qalasında qədim silahlar

Həmçinin bax
------------

* Manora yarımadası
* Kəraçi
* Kot Diji qalası

İstinadlar
----------

1. ↑   Arxivləşdirilib 2021-11-30 at the Wayback Machine Manora Light House and Fort [Karachi].
2. ↑  Murray (Firm), John; Eastwick, Edward Backhouse (1881). Handbook of the Bombay Presidency: With an Account of Bombay City. John Murray. p. 385
3. ↑  "Baillie, Alexander Francis (1890). Kurrachee: (Karachi) Past, Present and Future. Thacker, Spink". 2021-05-05 tarixində arxivləşdirilib. İstifadə tarixi: 2020-11-24.
**Luis Alberto Suarez Diaz** (24 yanvar 1987[…], Salto) — Uruqvaylı futbolçu. Braziliyanın "Qremio" klubunun və Uruqvay milli futbol komandasının oyunçusu.

Klub karyerası
--------------

### Nasyonal

Peşəkar futbolçu kimi karyerasını Uruqvayda Nasyonal FK klubunda başlayıb. 2005–2006-cı il mövsümündə Uruqvay çempionluğunu qazanıb. Bu klubda 27 oyunda meydana çıxıb və 10 qol vurub.

### Groningen

1 iyul 2006 tarixində, Groningen Suarezin azad agent olaraq transfer etdi. Suárez, 2006–07 mövsümündə 29 matça çıxdı və 10 qol vurdu. Groningen forması ilə ilk matçına 20 avqust 2006-cı ildə, Feyenoord matçında forma geydi. Maç 3–0 qalibiyyət ilə nəticələndi. Groningen adına ilk qolu isə 1 oktyabr 2006 tarixində, Vitesse qarşısında 2 qol vuraraq qeyd etdi. Maç 4–3 qalibiyyət ilə nəticələndi. 21 yanvar 2007 tarixində, yenidən Vitesse ilə qarşılaşılan matçda Suárez 2 qol vuraraq müvəffəqiyyətli bir performans ortaya qoydu. Buna baxmayaraq matç 3–2 məğlubiyyət ilə nəticələndi.

### Ayaks Amsterdam

9 avqust 2007 tarixində, Ayaks Amsterdam Suarezi Groningen'dən 7.5 Milyon Avro qarşılığında transfer etdi. Suárez, 2007–08 mövsümündə 33 matça çıxdı və 17 qol qeyd etdi. Ayaks forması ilə ilk matçına 19 avqust 2007-ci ildə, Graafschap matçında geydi. Ayaks adına ilk qolunu də bu matçda qeyd etdi. Maç 8–1 Ayaksınqalibiyyəti ilə nəticələndi. 16 mart 2008 tarixində, Suárez karierinin və Ajax forması altında ki ilk hat-trick'ini Willem qarşısında etdi. Maç 4–1 Ajax qalibiyyəti ilə nəticələndi. KNVB Kubokunda Suárez ilk matçına 26 sentyabr 2007 tarixində, Kozakken Boys qarşısında çıxdı. Maç 2–1 Ayaksın qalibiyyəti ilə nəticələndi. Suarezin KNVB Kubokunda ki ilk qolunu 16 yanvar 2008 tarixində Breda'ya qarşı 2 qol vuraraq qeyd etdi. Suárez, 2008–07 mövsümündə 31 matça çıxdı və 22 qol qeyd etdi. 12 aprel 2009 tarixində, Ajax forması altında və karierinin 2.hat-trick 'ini Willem'e qarşı etdi. Maç 7–0 Ajax qalibiyyəti ilə nəticələndi. UEFA Avropa Kubokunda Suárez ilk matçına 18 sentyabr 2008 tarixində, Borac Cacan qarşısında çıxdı. Suárez UEFA Avropa Kubokunu ilk qolunu də bu matçda qeyd etdi. Maç 4–1 qalibiyyət ilə nəticələndi. Suárez, 2009–10 mövsümündə 13 matça çıxdı və 7 qol qeyd etdi. Waalwijk və Venlo matçlarında da hat-trick etmə sayını 4-ə yüksəltdi. Venlo və Roda matçlarında 4 qol vuraraq müvəffəqiyyətli performansını davam etdirdi. 23 dekabr 2009 tarixində, KNVB Kubokunda Wezep ilə qarşı-qarşıya gələn Suárez 6 qol qeyd etdi və matç 14–1 qalibiyyət ilə nəticələndi.

### Milli komanda karyerası

Uruqvay milli futbol komandasında indiyə qədər ən çox qol vuran futbolçudur. Uruqvay yığmasında 91 oyunda meydana daxil olan Luis Suarez 47 qol vurub.

İstinadlar
----------

1. 1 2  Luis Suárez // Transfermarkt (çd.). 2000.
2. 1 2  Luis Suárez // FBref.com (çd.).
3. ↑  *Emiliano Esteves.* "El día que se desató la bestia" (isp.). ovaciondigital.com.uy. 2016-09-10. İstifadə tarixi: 2017-07-02.
4. ↑  *Jorge Señorans.* "Vuelve Suárez, el verdugo de Perú" (isp.). referi.uy. 2017-03-27. 2017-08-20 tarixində arxivləşdirilib. İstifadə tarixi: 2017-07-02.
**Bakı Özəl Türk Liseyi** — 1992-2014-cü illərdə Bakı şəhərində fəaliyyət göstərmiş özəl təhsil müəssisəsi.

Tarixi
------

Azərbaycanda Türkiyə Cümhuriyyətinin özəl təhsil qurumlarının fəaliyyəti 1992-ci ilin dekabrında Naxçıvanda başlamışdır. Ardınca Bakıda və Sumqayıtda müştərək məktəblə açılması məqsədi ilə 4 sentyabr 1992-ci il tarixində Azərbaycan Respublikası Xalq Təhsili Nazirliyi ilə niyyət protokolu imzalanmışdır. Həmin ilin payızına doğru məktəblər təsis edilmiş və Bakıda ayrılmış binanın təmiri və avadanlıqlarla təchizatı başa çatdırılmışdır. Beləliklə, 6-cı və 8-ci siniflərə 84 şagird qəbul edən liseydə təlim-tədrisə start verilmişdir.

Fəaliyyəti
----------

Lisey fəaliyyəti dövründə 6-cı sinifdən imtahan yolu ilə şagirdlər qəbul etmişdir. Ümumən, sözügedən təhsil müəssisəsi məzunlarının yerli və xarici ali məktəblərə yüksək qəbul əmsalı, habelə şagirdlərinin beynəlxalq olimpiadalardakı yüksək nəticələri səbəbindən zaman-zaman dövri mətbuatda Azərbaycanda fəaliyyət göstərən ən nüfuzlu orta ümumtəhsil müəssisəsi kimi göstərilmişdir.

2014-cü ilin iyun ayında Bakı Özəl Türk Liseyi fəaliyyətini dayandırıb.

Xarici keçidlər
---------------

Məktəbin illərə görə məzun göstəriciləri Arxivləşdirilib 2010-03-05 at the Wayback Machine

Mənbə
-----

* Bakı Özəl Türk Liseyinin Rəsmi Veb Saytı Arxivləşdirilib 2010-05-06 at the Wayback Machine (ölü link)

İstinadlar
----------

1. ↑  ""Çağ" Öyrətim İşlətmələri Şirkətinin 20 illik yubileyinə həsr olunan konfrans keçirilib - FOTOSESSİYA". apa.az (az.). Azəri Press Agentliyi. 2022-01-31 tarixində arxivləşdirilib. İstifadə tarixi: 31 yanvar 2022.
2. ↑  "Türk liseyləri ilə ənənəvi məktəblərin fərqi". hafta.az (az.). 2022-01-31 tarixində orijinalından arxivləşdirilib. İstifadə tarixi: 31 yanvar 2022.
**Manpupunyor** və ya **Küləklə sovrulmuş dirəklər** — Rusiya Federasiyası, Komi Respublikası Troysko-Peçorski rayonu ərazisində yerləşən geoloji abidə. Təbiət abidəsi Peçoro-İliçski qoruğunda Man-Pupu-nyor dağının zirvəsində (Mansi dilində — "Bütlərin kiçik dağı"), İlıç və Peçora çayları arasında yerləşir. İkinci adı olan "Bolvano-iz" Komi dilində "Bütlər dağı" mənasını verir. Manpupunyor 7 qayadan ibarət olan bir bir kompleksdir. Hansı ki, hündürlükləri 30 – 42 m arasında dəyişir. Bir çox əfsanələr Manpupunyor ilə əlaqələndirilir. O, mansilərin bir dini mədəniyyət obyektidir.

Küləklə sovrulmuş dirəklər Rusiyanın yeddi möcüzəsi siyahısına daxil edilmişdir.

200 milyon il öncə daş dirəklərin yerində hündür dağlar vardı. Yağış, qar, külək, şaxta və isti tədricən dağları aşındırmışdır. İlk aşınan materiallar ilk növbədə zəif materiallar olmuşdur. Bərk serikit-kvartzit şistlər günümüzə qədər gəlmiş, az aşınmış və mövcudluğunu qoruyub saxlaya bilmişdir. Yumşaq süxurlar su və küləklə aşınaraq məhv olmuşdur.

Sütunlardan biri 34 metr yüksəklikdədir. Bu dirək digərlərindən uzaqda yerləşir və kənardan baxdıqda tərs qoyulmuş su şüşəsini xatırladır. Yerdə qalan altı daş sütun isə sıldırımın sonucunda yerləşir. Sütunların qəribə təsvirləri vardır və baxış yerindən asılı olaraq bir şəxsin və ya at, qoyun başına bənzəyir. Keçmişdə mansilər möhtəşəm daş heykəllərə ibadət etdirdilər. Ancaq Manpupunyora qalxmaq ən böyük günah hesab edilirdi..

Sütunlar Peçora-İlıçski qoruğu ərazisində yerləşən məskunlaşma yerlərindən çox uzaqdır. Dirəklərə gedib çıxmaq yalnız hazırlıq görmüş turistlərə nəsib olur. Sütunlara getmək üçün qoruq administrasiyasından icazə almaq lazımdır. Belə ki, qoruğa icazəsiz giriş qanunla qadağandır. Sverdlovsk vilayəti və Perm diyarı istiqamətdən piyada, Komi Respublikası istiqamətdən isə qarışıq maşrut üzrə hərəkət etmək mümkündür.

Turizm
------

Artan məşhurluq sayəsində, Manpupunyor yaylası hər il daha çox turist tərəfindən ziyarət edilir. Hazırda platonu ziyarət etmək üçün 4 maşrut vardır:

* Komi Respublikası istiqamətdən olan maşrut.
* Sverdlovsk vilayəti istiqamətdən Dyatlova uçurumu, Otorten dağları və Peçora çayı ətrafından keçməklə olan hərəkət maşrutu. Marşrut açıqdır.
* Helikopter turları. Yaylada Helikopter meydançası inşa edilmişdir. Yaz və qış uçuşları mümkündür.
* Şərqdən olan, üç çaydan gələn xizək yolu.

2004-cü ilə qədər Sverdlovsk vilayətindən avtomobil yolu ilə qoruğa gəlməyə icazə verilirdi. Bundan sonra isə rəsmi olaraq Peçoro-İliçski qoruğu və İvdelski yasaqlığına giriş yasaqlanmışdır.

İstinadlar
----------

1. ↑  Легенды о столбах выветривания Arxivləşdirilib 2014-02-01 at the Wayback Machine.
2. ↑  "А. Кеммерих "Северный Урал" Глава IV. В край пещер и каменных идолов". 2008-02-14 tarixində arxivləşdirilib. İstifadə tarixi: 2019-03-21.

Mənbə
-----

* Легенды о столбах выветривания
* Илыч-Печора-Камень. Карта
* Туризм, перевал Дятлова, Отортен, плато Маньпупунёр Arxivləşdirilib 2015-04-12 at the Wayback Machine
* Столбы Выветривания. Маньпупунер. Северный Урал, Коми
* Видеосюжет телеканала "Россия" о столбах
* Вертолетные путешествия на плато Маньпупунёр
Bellapais Abbey (20-ci əsrin əvvəlləri)
 **Bellapais Abbey** — Şimali Kipr Türk Cümhuriyyətinin Bəylərbəyi kəndində yerləşən tarixi monastır. 12-ci əsrdə Roma dövründə tikilmiş təməllər üzərində inşa edilmiş şərq nümunələrindən biridir. Girnə dağlarının ətəyində 10 dəqiqəlik məsafədə yerləşir.

Tarixi
------

Monastırda ilk məskunlaşanlar 1187-ci ildə Yerusəlimdən köçən keşişlər olub. Monastırın ilk binası 1198–1205-ci illər arasında tikilmişdir. İndiki quruluşun böyük bir hissəsi III Lusignan Kralıdır. Hyu tərəfindən 1267–1284-cü illər arasında tikilmişdir. Hövzəni əhatə edən monastırlar və yeməkxana IV Kral tərəfindən tikilmişdir. 1324–1359-cu illər arasında Hughun hakimiyyəti dövründə tamamlandı. Kipr Osmanlılar tərəfindən fəth edildikdən sonra monastır Kipr Pravoslav Kilsəsinə verildi. Yunan pravoslavları monastırın yalnız kilsə hissəsindən istifadə edirdilər. 1974-cü il Sülh Əməliyyatı ilə yunanlar adanın cənub hissəsinə köç etdikdə, Bellapais monastırı Antik Əsərlər və Muzeylər İdarəsinin himayəsi altına alındı.

Ümumi xüsusiyyətlər
-------------------

Abbeyin mərtəbə planı
Kilsə monastırın günümüzə qədər gəlib çatmış ən möhkəm quruluşudur. Yeməkxana bölməsi qotika sənətinin mühüm xüsusiyyətlərini ehtiva edir. Monastırın yuxarı mərtəbəsində kahinlərin yataq otaqları və qiymətli əşyaların olduğu sahə var.

Müasir dövr
-----------

Girnənin demək olar ki, hər yerindən görünən monastır turistlərin böyük marağına səbəb olur. Monastırda vaxtaşırı klassik musiqi konsertləri və müxtəlif musiqi festivalları keçirilir.

İstinadlar
----------

1. ↑  *Hill, George.* A History of Cyprus (ingilis). 2. Cambridge University Press. 2010. səh. 26, fn.3. ISBN 9781108020633. 3 July 2023 tarixində arxivləşdirilib. İstifadə tarixi: 7 June 2019.
2. ↑  *Emmerich, Blessed Anne Catherine.* The Life of Jesus Christ and Biblical Revelations. Charlotte, NC: St. Benedict Press. 1914. 381–424. 27 June 2022 tarixində arxivləşdirilib. İstifadə tarixi: 21 September 2022.
**Manpura adası** (*ing.* Manpura Island) — Banqladeşə məxsus olan, əsasən alçaq düzənlikdən ibarət olan ada. Ada Benqal körfəzinin şimalında yerləşir. İnzibati cəhətdən Barisal vilayətinin Bhola dairəsinə daxildir. adanın şimal-qərbində Manpura şəhəri yerləşir.

Bhola adasından şərqdə, Hatiya adasından isə qərbdə yerləşir. adanın uzunluğu 22 km, eni 5 km, orta hündürlüyü isə 2 metr təşkil edir. Hazırda adanın sahəsi 114 km²-dir. Bununla belə ərazisi tez bir zamanda azlmağa doru gedir. 1973–2010-cu illər ərzində ərazisi 37 km² azalaraq 148 km²-dən 114 km² qədər enmişdir. Ətrafında yerləşən kiçik adalarla birlikdə sahəsi 373 km²-dir.

1970-ci ilin noyabr ayında baş vermiş Bhola siklonu nəticəsində ada böyük zərər görmüşdür.

İstinadlar
----------

1. ↑  GeoNames (ing.). 2005.
2. ↑  LOSS AND GAIN OF LAND OF MANPURA ISLAND OF BHOLA DISTRICT: AN INTEGRATED APPROACH USING REMOTE SENSING AND GIS
3. ↑  "From the archive, 18 November 1970: Fight for life as aid reaches stricken isles. the Guardian". 22 July 2016 tarixində arxivləşdirilib. İstifadə tarixi: 2 June 2018.
**Luiş Froiş** (*port.* Luís Fróis) – XVI əsrin ikinci yarısında Yaponiyada faəliyyət göstərilmiş Portuqaliya missioneri.

Həyatı
------

Luiş Froiş 1532-ci ildə Portuqaliyanın Lissabon şəhərində doğulmuşdur. 1563-cü ildə Yaponiyaya gəlmiş, Makaoda keçirdiyi iki il istisna olmaqla, həyatının qalan hissəsini Yaponiyada keçirmişdir. Yaponiyadakı həyatı boyunca Aşikaqa Yoşiteru, Oda Nobunaqa, Toyotomi Hideyoşi, Otomo Sorin, Konişi Yukinaqa kimi dövrün nüfuzlu şəxsləri ilə tanış olmuşdur.

Müşahidə qabiliyyəti və diqqətliliyi ilə seçilən Froiş Yaponiyadakı missionerlik fəaliyyəti haqqında Avropaya ətraflı hesabatlar göndərmişdir. Ən məşhur əsəri 1549-93-ci illərdə Yaponiyanın xristianlıq tarixindən də bəhs edən *"Yaponiya tarixi"* (*"Historia de Japam"*) əsəridir. Bundan əlavə, Yaponiya adətləri, Hideyoşinin Koreya yürüşü və Toyotomi Hidetsuqunun süqutu barədə yazılar yazmışdır. 1597-ci ildə Naqasakidə ölmüşdür.

İstinadlar
----------

1. 1 2  *Bibliothèque nationale de France* BnF identifikatoru (fr.): açıq məlumat platforması. 2011.
2. 1 2 3 4 5 6  Kodansha Encyclopedia of Japan

Ədəbiyyat
---------

* Kodansha Encyclopedia of Japan (ingiliscə). II cild (Const–F). Tokio: Kodansha. 1983. səh. 340. ISBN 0-87011-622-3. İstifadə tarixi: 11 avqust 2022.
**Vinçentso Salvatore Karmelo Françesko Bellini** (it. Vincenzo Salvatore Carmelo Francesco Bellini; 3 noyabr 1801, Kataniya, Siciliya — 23 sentyabr 1835, Püto, Paris yaxınlığında) — italyan bəstəkarı, 11 operanın müəllifi.

Bioqrafiyası
------------

O, Neapolitan Konservatoriyasında Nicolo Zingarellinin himayəliyi altında oxumuş, ilk olaraq instrumental və kilsə musiqisi əsərlərini yazırdı. Bellininin ilk operası "Adelson e Salvini" 1825-ci ildə konservatoriyada tamaşaya qoyuldu. 1826-cı ildə Teatr San Karlo onun "Bianca e Fernando" operasını elə uğurla səhnələşdirdi ki, o, 1827-ci ildə Milanda La Skaladan sifariş aldı. Bellini son üçün "Pirat" operasını yazdı və bu, parlaq uğur idi; "Əcnəbi" gələn il daha da uğurlu oldu. Onların ardınca "Zaira" və s. 

1833-cü ildə Bellini nəhayət Parisə köçdü və burada qısamüddətli olsa da, böyük uğur qazandı; onun taleyinə yalnız daha bir opera, 1835-ci ildə italyan teatrında tamaşaya qoyulan "Le Puritani" adlı opera yazmaq düşmüşdü.

Yaradıcılığı
------------

Qısa ömrü ərzində o, 11 opera yazmışdı, onlardan yalnız biri ("Zaira") uğurlu alınmayıb – qalanları əksər Avropa səhnələrində yer almışdı. Ən yaxşı operaları: Kapuleti və Montekki (it.  I Capuleti e i Montecchi, 1830 ), La sonnambula (1831), Norma (1831), Puritani (1835). 

Bellininin təsirlərinin izlərini təkcə opera sahəsində deyil, Şopenin fortepiano musiqisində də görmək olar.

Vəfatı
------

23 sentyabr 1835-ci ildə Parisin kənarında Bellini qaraciyərin absesi ilə çətinləşən kəskin bağırsaq iltihabından öldü. Ölümünün qəfil olması hətta bəstəkarın zəhərlənməsi ilə bağlı söz-söhbətlərə səbəb oldu.
Əvvəlcə Per Laşez qəbiristanlığında dəfn edildi, lakin 1876-cı ildə bəstəkarın külü Siciliyaya, Kataniya şəhərindəki Müqəddəs Aqata Katedralinə köçürüldü.

Operaları
---------

* "Adelson və Salvini" (1825)
* "Bianka və Cernando" (1826)
* "Pirat" (1827)
* "Əcnəbi" (1829)
* "Zaira" (1829)
* "Ernani" (hazır deyil, 1830)
* "Kapuletti və Montekki" (1830)
* "Somnambula" ("La sonnambula") (1831)
* "Norma" (1831)
* "Beatriçe di Tenda" ("Beatrice di Tenda"), 1833

Həmçinin bax
------------

Frederik Şopen

Motsart

İohann Sebastyan Bax

İstinadlar
----------

1. 1 2  *Bibliothèque nationale de France* BnF identifikatoru (fr.): açıq məlumat platforması. 2011.
2. 1 2  Vincenzo Bellini // Encyclopædia Britannica (ing.).
3. ↑  Беллини Винченцо // Большая советская энциклопедия (rus.): [в 30 т.]. / под ред. А. М. Прохоров 3-е изд. Москва: Советская энциклопедия, 1969.
4. ↑  Archivio Storico Ricordi. 1808.
5. ↑  *Henry A.* Le Père Lachaise historique, monumental et biographique (fr.). Paris: chez l'auteur, 1852. P. 42. 116 s.
6. ↑  Беллини Винченцо // Бари — Браслет. — М. : Советская энциклопедия, 1970. — С. 115. — (Большая советская энциклопедия : [в 30 т.] / гл. ред. А. М. Прохоров ; 1969—1978, т. 3).
**Luis Vinicius de Menezes** (*port.* Luís Vinícius de Menezes; 28 fevral 1932, Belu-Orizonti), **Luis Vinisio** (*port.* Luís Vinício olaraq da bilinir *port.* Luís Vinício) və ya **Luis Vinício** (it. Luís Vinicio) — Braziliya və İtaliya vətəndaşlığı olmuş keçmiş futbolçu. Mövqeyi hücumçu olub. Karyerasını bitirəndən sonra məşqçi kimi işləyib. "Viçentsa" klubunun A Seriyasında ən çox qol vuran oyunçusu.

Karyerası
---------

Luis Vinisiyo karyerasına 1950-ci ildə "Botafoqo" klubunda başlamışdır. "Botafoqo" klubunda Vinisiyo üçün orda ən uğurlu il 1953 idi, bu ildə futbolçu 14 qol vurmağı bacarır.

1955-ci ildə Vinisiyo İtaliyaya yollanır və "Napoli" klubu ilə müqavilə bağlayır. Yeni komandasının heyətində, 18 sentyabr 1955-ci ildə, "Torino" ilə matçda debüt edir. Vinisiyo tez bir zamanda Neapol klubuna uyğunlaşır və azarkeşlərin sevimlisinə çevrilir. Neapolda azarkeşlər ona "Rio Lion" ləqəbini verir. "Napoli"nin heyətində 5 mövsum keçirərək 152 oyunda 69 qol vurur.

1960-cı ildə Luis "Bolonya" klubuna keçir. "Bolonya"da ilk mövsumdə əla çıxış edir, ancaq ikinci mövsumdə əsas heyətdəki yerini gənc danimarkalı Harald Nielsenə uduzur. Bundan sonra Luis "Viçentsa" klubuna keçir. "Vicenza"da Vinisiyo təkcə hücumun deyil həm də klubun liderinə çevrilir. Futbolçu burada qollarını sıralamağa başlayır. O, 1964-cü ildə 18, 1965-də 12 və 1966-cı ildə 25 qol vurur (həmin il çempionatda bombardir olur) .

Luis qol kralı adını qazandıqdan sonra Helenio Herrera tərəfindən "İnterə" dəvət olunur. Ancaq "İnter"də Vinisiyo cəmi 8 oyunda meydanda olur və bir qol vurur. Sonradan məlum olur ki, Herreranın Vinisiyonu transfer etməyinin səbəbi başqa imiş. O, Braziliyalı qol maşınını, onun ilə maraqlanan "Yuventus" ya da "Milan" klublarına keçməsin deyə transfer edib. Herrera bu transferi etməklə əsas rəqiblərinin güclənməsinin qarşısını almaq istəyirmiş. Bir mövsüm ehtiyat oyunçular skamyasında oturduqdan sonra, Luis "Viçentsa"ya qayıdır. Ancaq Luis əvvəlki oyun səviyyəsini göstərə bilməyərək karyerasını bitirir.

Karyera Statistikası
--------------------

Uğurları
--------

* Mitropa Kubokunun qalibi: 1961
* İtaliya çempionatının bombardiri: 1966 (25 qol)
* İtaliya Kubokunun qalibi: 1976

İstinadlar
----------

1. 1 2  Luís Vinício // Transfermarkt (çd.). 2000.
2. ↑  "Botafogo: o clube da Estrela Solitária". 2016-03-05 tarixində arxivləşdirilib. İstifadə tarixi: 2021-02-19.
3. ↑  "Профиль на enciclopediadelcalcio.com". Archived from the original on 2008-05-19. İstifadə tarixi: 2021-02-19.

Xarici keçidlər
---------------

|  |  |
| --- | --- |
|  Bu şablona bax   Tematik saytlar | FootballDatabase.eu · Transfermarkt (oyunçu) · worldfootball.net (oyunçu) |
| Lüğətlər və ensiklopediyalar | Prabook |

* Laziowiki.org saytındakı məqalə
* İnter.it saytında profil
* İlfoglio.it saytındakı məqalə
Koriolis qüvvəsinin təsiri altında daimi küləklər Şimal yarımkürəsində sağa, Cənub yarımkürəsində sola doğru istiqamətlənir.Passat küləyi yelkənli gəmilərin istiqamətində də dəyişiklik edə bilər. Odur ki, passatlar Şimal yarımkürəsində şimal-şərqdən cənub-qərbə, Cənub yarımkürəsində cənub-şərqdən şimal-qərbə doğru əsir. Bu proseslər 30º şimal enliyi ilə 30 cənub enliyi arasında baş verir və bu coğrafi enliklər passat zolağı adlandırılır. Okean üzərindən əsən passatlar rütubətli, materik üzərindən əsən passatlar isə quru olur. Passatların təsirinə daha çox məruz qalan materiklər Afrika, Cənubi Amerika və Avstraliyadır

Öz daimiliyinə və gücünə görə, yelkənli gəmilər dövründə bu küləklər Qərb küləkləri ilə birlikdə gəmilərin Avropa və Amerika arasındakı hərəkət marşrutlarının qurulmasında əsas rol oynayırdılar. Qurşaqda atmosferin aşağı qatları Günəş şüalarının təsiri ilə istidən genişlənərək yuxarı qalxır və qütblərə doğru istiqamətlənir, eyni zamanda şimaldan və cənubdan daha soyuq hava axınları gəlir.

Xarici keçidlər
---------------
**Vardar** (mak. Vardar, *yun.* Αξιός) — Makedoniyanın ən uzun, Yunanıstanın əsas çaylarından biri.

Ümumi xarakteriskası
--------------------

Uzunluğu — 388 km, hövzəsi isə 24 438 км²-dir. Çayın mənbəyi Vrutok kəndi yaxınlığında yerləşir. Mənsəbinin hündürlüyü 683 metrdir. Vardar çayının hövzəsi demək olar ki, Makedoniya ərazisinin üçdə iki hissəsini əhatə edir. Vardar çayı demək olar ki, bütünlüklə dağlıq ərazidən axır. Çayın keçdiyi ərazilərdə ölkənin ən münbüt torpaqların yayılmışdır.

Adının mənası
-------------

Vardar sözünün dəqiq mənşəyi haqqında məlumat yoxdur. Ancaq ehtimal edirlər ki, bu termin frakiya sözü olan *Bardários*dan meydana gəlmişdir. Mənası qara su deməkdir.

Qolları
-------

* Babuna (sağ)
* Anska (sol)
* Tetovska
* Lepenas

Vardar küləyi
-------------

**Vardaris** və **Vardarec** şimal coğrafi küləyi olub Yunanıstan Makedoniyası eləcə də Makedoniya ərazisi boyu əsir. Küləyin meydana gəlməsində əsas səbəb Vardar vadisi boyu hərəkət edən hava kütləsinin dağlıq əraziyə daxil olan zaman böyük impuls götürməsidir. Bu küləyi daha çox Fransada meydana gələn mistral ilə müqayisə edirlər.

Şəkillər
--------

Həmçinin bax
------------

Xarici keçidlər
---------------

İstinadlar
----------

1. ↑  "Вардар (река)". 2022-06-11 tarixində arxivləşdirilib. İstifadə tarixi: 2015-08-02.
**Pasianlar** — indiki Ermənistanın Türkiyə ilə həmsərhəd zonalarında yaşamış digər türkdilli tayfa yunan və erməni mənbələrində pasian və basian kimi də qeyd olunmuşdur. İlk dəfə eradan əvvəl IV əsr yunan müəllifi Ksenofont  pasianlar haqqında məlumat vermişdir. 

Pasianların orada məskunlaşması eradan əvvəl IV əsrdən qabağa aiddir. Ksenofontun pasianlarla qonşuluqda skiflərin (yəni sakların) yaşaması haqqındakı
məlumatına görə güman etməyə əsas var ki, pasianlar məhz eradan əvvəl VII əsrdə saklarla gəlmişlər və bəlkə də elə sakların bir hissəsidir. Qeyd olunmalıdır ki, pasian etnonimi qədim yunan dilində "ç" səsi olmadığına görən paçian kimi nəzərə alınmalıdır ki, bu da qədim türkdilli paçana (peçeneq) tayfasının adıdır .

Pasianlar indi Türkiyəyə daxil olan Qars, Sarıqamış, Arpaçay, Kaqızman və Sürməli ərazisində yaşayırdılar . Bu tayfanın adı ilə Araz çayının yuxarı axarını yunan müəllifləri Fasis (əslində Paçis) adlandırmışlar. Məhz bu etnonimlə 
əlaqədar olaraq orta əsrlərdə Ermənistanda Göyçə gölündən axan Zəngiçay (Axuryan) çayının sahilində Beçni, Beçini (Peçene) adlı qala mövcud idi. 

"Kitabi-Dədə Qorqud" eposundakı Bay Becan şəxs adı və Pasinuk toponimi məhz həmin Pasian (Paçian) etnonimini əks etdirir. Eradan əvvəl II əsrdə
isə, V əsr erməni tarixçisi Moisey Xorenskiyə görə, Basian əyalətinə Şimali Qafqazdan bulqarlar köçüb gələrək məskunlaşmışlar.

Mənbə
-----

1. ↑  Anabasis, IV, 18
2. ↑   Kırzıoğlu M. Fəxrəddin. Göstərilən əsəri, səh. 86
3. ↑   Yenə orada, səh. 238
4. ↑  Qeybullayev Q. Qədim türklər və Ermənistan. B. : Azərnəşr, 1992, 140 səh.

Həmçinin bax
------------

* Kimmerlər
* Orta Asiya
**Bella Qinnes** (*ing.* Belle Sorenson Gunness); doğum adı **Brunqilda Polsdotter Storşett** (norv. Brynhild Paulsdatter Størseth; 11 noyabr 1859, Selbu, Norveç — 28 aprel 1908 ?, La Port, İndiana, ABŞ) — Norveç mənşəli Amerika serial qatili. Bella, boyu 183 sm və çəkisi təxminən 90 kq olan fiziki cəhətdən güclü bir qadın idi. Bəzi məlumatlara görə, bir neçə onilliklər ərzində 25-dən 40-a qədər adam öldürmüşdür.

İddiaya görə, Bella öz təsərrüfatında baş vermiş yanğında vəfat etmişdir və rəsmi olaraq öldüyü elan edilsə də, ölüm xəbərini saxtalaşdırdığı barədə şayiələr (heç nə ilə təsdiqlənmədi) dəfələrlə ortaya çıxdı.

Bioqrafiyası
------------

### Erkən illəri

Bella Qinnesin mənşəyi müzakirə mövzusudur. Bioqrafçılarının çoxu onun Norveçdə, Syorr-Tryondelaq əyalətindəki Selbu bələdiyyəsində bir göldə anadan olduğunu və Bryunnhilde Polsdotter Storşett adını aldığını iddia edir. Valideynləri Paul Pedersen Storşett (bir kərpic istehsalçısı) və Barit Olsdatter idi. Bella, ailənin 8 uşağının böyüyü idi. Ailə, Mərkəzi Norveçin ən böyük şəhəri Trondheimdən cənub-şərqdəki Storşett fermasında yaşayırdı.

2006-cı il İrlandiya sənədli filmi Qinnesin erkən həyatının sınanmamış hekayəsini izah edir. Filmdə bir kişi ona hücum edib qarnına təpik vurduqdan sonra o körpəsini itirdiyi bildirilir. Bu adam varlı bir ailədən idi və heç bir şeydən şübhələnmirdi. Tanışların dediklərinə görə Qinnes bu hadisədən sonra çox dəyişdi. Bellaya hücum edən adam, mədə xərçəngindən öldüyü iddia edildi. Yoxsulluq içində böyüyən Qinnes, üç il ABŞ-yə köçmək üçün pul yığmaq üçün böyük fermalarda çalışdı - Amerikaya müvəffəqiyyətlə köçən böyük bacısı Nelli Larsonun nümunəsindən ilham aldı.

### Mads Sorensen

1881-ci ildə Brunqilda ABŞ-yə köçərək, burada adını Belle olaraq dəyişdirdi və xidmətçi kimi çalışdı. Çikaqoda Norveç əsilli Mads Sorensen ilə tanış oldu və 1884-cü ildə cütlük evləndi. Bəzi tədqiqatçılar Günness və Sorensenin övladlarının olmadığını, digərləri isə nikahda dörd uşağın doğulduğunu iddia edirlər: Karolin, Axel, Myrtle və Lucy. Mads də daha böyük bir qızı evinə - Jane Olsenə dəyişdirilən Morgan Couch - ev işlərində kömək etdi. Bir az məskunlaşdıqdan sonra həyat yoldaşları öz bizneslərini - qənnadı mağazasını açdılar, amma iş görmədilər və bir il sonra mağaza tamamilə yanaraq yandı. Çox güman ki, yanğın ər-arvad tərəfindən təşkil olunmuşdur, çünki evdə kerosin lampasının partladığını iddia etmişdilər, ancaq qalıqları küllərdə tapılmadı. Yanğının bulanıq mənşəli olmasına baxmayaraq, cütlük hələ də sığorta aldı. Sonrakı iki il ərzində Caroline və Axel kəskin kolitdən öldü. Ancaq bəziləri simptomlar çox oxşardıqları üçün əslində zəhərlənmədən öldüklərinə inanırlar. Hər dörd uşağın da sığortalandığı üçün Belle və Mads pullarını sığortadan aldılar.

İstinadlar
----------

1. ↑  Eg. Brynhild Paulsdatter Gunness // Norsk biografisk leksikon (бук.). Kunnskapsforlaget. ISSN 2464-1502
2. ↑  Belle Gunness // Store norske leksikon (бук.). 1978. ISSN 2464-1480
3. ↑  Czech National Name Authority Database as Linked Data, Báze národních jmenných autorit v podobě propojených dat.
Korido afişası
**Pasodobl** (*isp.* Paso doble "ikiqat addım") - ənənəvi olaraq Latın Amerikası rəqsləri əsasında IX əsrin sonlarında yaranmışdır. Korridonu tərənnüm edən (burada rəqqas toreronu, onun partnyoru - rəqqasə isə qırmızı kətanı tərənnüm edir) ispan rəqsi. 1945- ci ildən turnir rəqsləri, 1963- cü ildən isə Dünya Rəqs Proqrammına daxil edilmişdir.

Pasodobl dinamik rəqs olub, hərəkətlər bütün zal boyu icra edilir. Rəqs demək olar ki, öküz döyüşünü təsvir edən elementlər və flamenqo, fandanqo hərəkətlərindən sintez olunmuşdur. Pasodobl xüsusi qamətli duruşla, qürur və ehtirasla icra edilir. Bu zaman çiyinlər tarım arxaya çəkilmiş, döş qəfəsi önə qabarmış, bədən çəkisi önə yönəldilmiş, gərginlikdən bud qasıq nahiyyəsindən önə yönəldilmiş olur, cütlər arasında məsafə dəyişməz qalır. Addımlar əsasən sağ ayaqla yerə dirəniş hərəkəti (yerə vurmaqla) ilə başlayır.

İlk olaraq rəqs 3/8, sonra 2/4, 3/4 və 3/8 takta malikdir. Hazırkı dövrdə rəqsin musiqisi yalnız 2/4 takta əsaslanır. Bu isə dəqiqədə 58-62 takt deməkdir. Turnirlərdə rəqs əsasən dəqiqədə 60-62 takt tezliyi ilə ifa olunur.

İstinadlar
----------

* *Latin American Paso Doble.* London 1999.

Xarici keçidlər
---------------

* Paso Doble (Tanzschule Rupprecht - Galaball 2011 - 11.11.2011, Erlangen)
* Paso Doble-Musik Arxivləşdirilib 2007-10-12 at the Wayback Machine auf www.tanzmusik-online.de
* Пасодобль.  Arxivləşdirilib 2007-09-27 at the Wayback Machine
* Video:IDSF Grand Slam Final 2005 - Paso Doble

| ⛭Klassik turnir rəqsləri |
| --- |
| Ball rəqsləri |
| Standart rəqslər | 
Asta vals • Tanqo • Vyana valsı • Sloufoks • Fokstrot • Kvikstep 
 |  |
| Latınamerika rəqsləri | 
Samba • Ça-ça-ça • Rumba • Pasodobl • Cayv
 |